През 1992 година, "Брайън Харт Лимитийд" разработва първият V10 двигател – модел „1035“ – и през ноември същата година сключва договор за доставка на Джордан Гранд при, за две години. В резултат на това сътрудничество, Рубенс Барикело завършва на 3-то място в състезанието за Голямата награда на Пасифика през 1994 година. Въпреки това Джордан избират за доставчик френската компания Пежо, а Харт захранва с двигатели скромният тим на Ероуз.